དགེ་འདུན་བསྟན་པས།སྐྱོན་བརྗོད་གཙོ་བོ་མཚོ་སྔོན་ཕྱོགས་ལ་གཡེར་གཤོང་དགོན་པ་ཞེས་པའི་མིང་ཁ་ཤས་མཐོང་དུས།དེ་ལས་ཧ་ལས་ཧང་སང་ནས་ས་སྟེང་འདི་ལ་དགོན་པ་མིང་འདྲ་བ་ཡོད་མི་རུང་བ་དགོངས་འདུགདེ་ནི་དངོས་གནས་ཁྲོན་པའི་སྦལ་པའི་དཔེར་ལས་མ་འདས།བོད་གངས་ཅན་ལྗོངས་ལ་གྲུབ་མཐའ་མི་གཅིག་ཀྱང་།དགོན་པ་མིང་གཅིག་པ་ཅན་ཤིན་ཏུ་མང་།དཔེར་ན།ཚིག་གཏེར་རྒྱ་མཚོའི་ནང་དུ་བསྡུ་རུག་བྱས་པའི་དགོན་པའི་མིང་ཐོ་ནང་།དགོན་གསར་དགོན།ཞེས་པ་བཅུ་དགུ་ཡོད།དེ་དག་གྲུབ་མཐའ་ས་དགེ་བཀའ་རྙིང་བོན་དང་བཅས་པ་ཐམས་ཅད་ཡོད་ཅིང་།ད་རུང་དེའི་ནང་མ་འདུས་པ་ཡོད་སྲིད།དེས་ན་ལོ་རྒྱུས་ཀྱི་ཤེས་བྱ་སློབ་ཐུན་གཅིག་ཙམ་ཡང་བསླབས་གཉེར་མ་མྱོང་བ་ཞིག་གིས།མཚོ་སྔོན་ཞིང་ཆེན་གཅིག་གི་ནང་དུ་དགོན་པ་མིང་གཅིག་པ་ཅན་ཡོད་མེད་ཇི་ལྟ་སྨྲ་ནུས།ཁྱོད་རང་གི་སྐྱོན་དུ་མཐོང་བ་དེ་དག་སྐྱོན་མ་ཡིན་པའི་རྒྱུ་མཚན་མདོར་བསྡུས་ནས་བཤད་པར།